Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 347/11/2202	Galanta, 23.3.2012
EEČ : 2-17-68-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Galanta
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 125,00 € 
b.	Konkrétny adresát peňažnej sumy určenej na všeobecne prospešné účely: XXXXX XXXXX 2010,občianske združenie, XXXXX XXXXX 
c.	Suma odovzdaná štátu na peňažnú pomoc obetiam trestnej činnosti: 125,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-XXXXX

Skutková veta: 
obvinený XXXXX, nar. 20. 09. 1958 v XXXXX trvale bytom XXXXX číslo 242, živnostník, vyhlásil, že spáchal skutok spočívajúci v tom, že dňa 12. 12. 2010 v čase o 08.40 h, na ceste III/0624 v km 10,00 medzi obcami XXXXX a XXXXX, došlo k dopravnej nehode osobného motorového vozidla zn. Peugeot 307, EČ: XXXXX ktoré viedol vodič XXXXX, bytom XXXXX č. 242, okres XXXXX a osobným motorovým vozidlom zn. Volkswagen Passat, EČ: XXXXX ktoré viedla vodička XXXXX, bytom XXXXX, XXXXX K dopravnej nehode došlo tak, že vodič XXXXX jazdiaci na vozidle XXXXX od XXXXX na XXXXX sa dostatočne nevenoval vedeniu vozidla a nesledoval situáciu v cestnej premávke, následkom čoho na namrznutej vozovke dostal s vozidlom šmyk, pričom prešiel do protismernej časti vozovky, kde následne došlo ku zrážke s tam jazdiacim vozidlom XXXXX vodičky XXXXX Pri dopravnej nehode došlo k ľahkému zraneniu vodiča Zatka s dobou liečenia a práceneschopnosti 3 týždne podľa prvotnej lekárskej správy vypísanej MUDR. Klementovou. Taktiež došlo k ľahkému zraneniu vodičky XXXXX (zlomenina vretennej kosti v oblasti zápästia s posunom lomnej plochy) s dobou práceneschopnosti od 12. 12. 2010 do 14. 02. 2011 podľa lekárskej správy vypísanej MUDr. Móresom, naplňujúci znaky prečinu ublíženia na zdraví podľa § 158 Trestného zákona
Odôvodnenie: 
Uznesením povereného príslušníka Okresného riaditeľstva PZ v XXXXX Okresného dopravného inšpektorátu sp. zn. XXXXX bolo dňa 03. 05. 2011 podľa § 199 odsek 1 Trestného priadku začaté trestné stíhanie pre prečin ublíženia na zdraví podľa § 158 Trestného zákona a následne dňa 25. 11. 2011 uznesením sp. zn. XXXXX podľa § 206 odsek 1 Trestného poriadku vznesené obvinenie XXXXX pre prečin ublíženia na zdraví podľa § 158 Trestného zákona.

Preskúmaním príslušného spisového materiálu som zistila, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v  § 220 odsek 1 Trestného poriadku.

Podľa § 158 Trestného zákona, kto inému z nedbanlivosti ublíži na zdraví tým, že poruší dôležitú povinnosť vyplývajúcu z jeho zamestnania, povolania, postavenia alebo funkcie alebo uloženú mu podľa zákona, potrestá sa odňatím slobody až na jeden rok.

Podľa § 220 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru                a zastaviť trestné stíhanie, ak obvinený
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne             a určito,
b)	nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c)	zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Obvinený XXXXX a poškodená XXXXX prehlásili, že zmier uzavreli dobrovoľne, slobodne a vážne. Obsahuje ich skutočnú vôľu, o prejave a obsahu ktorej v budúcnosti nemôžu vzniknúť žiadne pochybnosti. Obvinený slobodne,  vážne, zrozumiteľne a určito písomne vyhlásil, že spáchal skutok, za ktorý je stíhaný ako obvinený. Svoj čin oľutoval.

Poškodená XXXXX uviedla, že celú finančnú náhradu škody si uplatnila z povinného zdravotného poistenia a priamo od obvineného náhradu škody nepožadovala.

Obvinený XXXXX zložil dňa 08. 02. 2012 na depozitný účet Krajskej prokuratúry Trnava peňažnú sumu 250,- Eur (slovom dvestopäťdesiat eur) určenú na všeobecne prospešné účely. 

Táto suma je primeraná závažnosti spáchaného trestného činu.

Z uvedenej peňažnej sumy patrí štátu na peňažnú pomoc obetiam trestnej činnosti  50 % a 50 % peňažnej sumy patrí: XXXXX XXXXX 2010, občianske združenie, so sídlom XXXXX XXXXX, č. ú. XXXXX

     Táto suma je primeraná závažnosti spáchaného trestného činu.

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného, že doposiaľ súdom trestaný nebol a nebol ani priestupkovo prejednávaný a aj vzhľadom na jeho osobné a majetkové pomery som dospela k záveru, že takýto spôsob rozhodnutia je dostačujúci. 

Preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Karin Kolenčíková
prokurátorka